امریکا پرزیدنتی دونالد ترامپ و عراق-ین باش ناظیری مصطفی الکاظیمی داعش ایله موباریزه و تهلوکه‌سیزلیک ساحه‌لرینده امکداش‌لیغی وورغولاییب‌لار.
ترامپ و کاظیمی آغ ائوده ایکی طرف‌لی و هئیتلرآراسی گؤروش‌لریندن سونرا بیرگه بیر بیانات وئریب‌لر.
عراق-ین تهلوکه‌سیزلیک قوه‌لری و امریکانین رهبرلیک ائتدیگی داعش علیهینه کوالیسیون قوه‌لری‌نین داعشی مغلوب ائتمک اوچون بیرلیکده چالیشدیق‌لارینا دقت چکیلن بیاناتدا "داعش-ین عراق و یا باشقا بیر میللت اوچون تهلوکه یاراتمایاجاغینا امین اولماق اوچون بیرلیکده چالیشماغا داوام ائدیله‌جک" ایفاده‌سی ایشله‌دیلیب.
بیاناتدا عراق-ین حربی پتانسیلینی اینکیشاف ائتدیرمک و اورتاق ماراق‌لار قارشی‌سینداکی تهدیدلرله موباریزه مقصدیله ایکی اؤلکه آراسیندا اوزون مودتلی تهلوکه‌سیزلیک ساحه‌سینده امکداشلیغا صادق اولوندوغو تصدیقلنیب و بیلدیریلیب:
"تهلوکه‌سیزلیکله باغلی امکداشلیغیمیز ایقتیصادی، اینسانی، سیاسی و مدنی امکداش‌لیغی گئنیشلندیرمک سعی‌لریمیزین اساسینا تکان وئریر".
بیاناتدا یئنی نوع کروناویروس (کووید-19) پاندمیسی‌نین عراق خالقینا فعالیت و خیدمت گؤسترن و اورتا دوغودا ثابیتلشدیریجی قوه اولان فیراوان و ثابت عراق-ین قورولماسی‌نین واجیب‌لیگینی بیر داها نوماییش ائتدیردیگی وورغولانیب.
